**Nyereményjáték**

**Nyerj Liget Budapest Ajándékutalványt!**

1. **A NYEREMÉNYJÁTÉK SZERVEZŐJE**

A **„Nyerj Liget Budapest Ajándékutalványt!”** elnevezésű nyereményjáték (a továbbiakban: **Nyereményjáték**) szervezője és lebonyolítója a **Városliget Ingatlanfejlesztő Zártkörűen Működő Részvénytársaság** (székhely: 1146 Budapest, Dózsa György út 41.; cégjegyzékszám: 01-10-047989; adószám: 24819699-2-44; a továbbiakban: **Szervező**).

1. **RÉSZVÉTELI FELTÉTELEK**

A Nyereményjátékon olyan 16. életévüket betöltött személyek vehetnek részt, akik rendelkeznek Instagram fiókkal (a továbbiakban: **Játékos**).

A Játékos a Nyereményjátékon való részvétellel automatikusan elfogadja a jelen Szabályzatot.

A Nyereményjátékon nem vehetnek részt a Szervező vezető tisztségviselői, munkavállalói, megbízottjai, valamint ezen személyeknek a Polgári Törvénykönyvről szóló 2013. évi V. törvény 8. § (1) bekezdés 1. pontjában meghatározott közeli hozzátartozói.

1. **NYEREMÉNYJÁTÉK IDŐTARTAMA, ELÉRHETŐSÉGE**

A Nyereményjáték időtartama: 2025. május 29. 10:00 órától – 2025. június 16. 11:59 óráig terjedő időtartam.

A Nyereményjáték elérhető: A Szervező <https://ligetbudapest.hu/nyeremenyjatek> oldalán.

A nyertesek sorsolásának időpontjai: 2025. június 2. 12:00 óra, 2025. június 9. 12:00 óra, június 16. 12:00 óra

1. **A NYEREMÉNYJÁTÉK MENETE**

A Nyereményjátékon az alábbi módon lehet részt venni:

Szervező az Instagram felületén megoszt egy posztot, melyben felhívja a felhasználókat a Nyereményjátékon történő részvételre.

A Nyereményjátokon való részvételhez a Játékosnak követnie kell a Liget Budapest Instagram (felhasználónév: @liget\_budapest) oldalát, és meg kell írnia kommentben a poszt alatti kommentszekcióban, hogy mire használná fel a Liget Budapest ajándékutalványt, ha megnyerné a sorsolás alkalmával.

Szervező a fenti sorsolási időpontokban komment-sorsoló applikációval sorsolja ki a 3 (három) nyertest, a nyertes Játékosok nevét Szervező Instagram sztoriban teszi közzé, a nyertesek Instagram-profiljai is megjelölésre kerülnek az Instagram sztoriban. A program a Játékosok listájából véletlenszerűen választja ki a nyerteseket. A nyertes Játékosoknak ezután Instagram üzenetben kell felvennie a kapcsolatot a Szervezővel. A nyertes Játékosok e-mail címük megadása után elektronikus formában (egyszer használható kód) kapják meg a nyereményüket a kapcsolatfelvételtől számított 5 (öt) munkanapon belül. Amennyiben a nyertes Játékos a sorsolástól számított 5 (öt) munkanapon belül nem veszi fel a kapcsolatot a Szervezővel Instagram üzenetben, úgy számára Szervező a továbbiakban nem köteles biztosítani a nyereményt, továbbá a nyertes Játékos kapcsolatfelvétele hiányában a határidő lejárta után új nyertes nem kerül kisorsolásra. A Játékosok a Ligetplusz weboldalán 2025. december 31. napjáig tudják felhasználni nyereményutalványukat az aktuálisan elérhető kínálatra.

A Nyereményjátékon egy Játékos maximum 1 db ajándékutalványt nyerhet.

**Díjazás:**

• **Összesen 9db Liget Budapest Ajándékutalvány 11.000,-Ft/db egyenleggel.**

A Nyereményjáték nyereményeit a **Városliget Ingatlanfejlesztő Zártkörűen Működő Részvénytársaság** (cégjegyzékszám: 01-10-047989; adószám: 24819699-2-44; székhely: 1146 Budapest, Dózsa György út 41.), mint Szervező biztosítja.

A Játékos a Nyereményjátékon való részvétellel kifejezetten hozzájárul ahhoz, hogy amennyiben nyer a Nyereményjátékon, úgy Instagram-profilja és neve szerepelhessen a Szervező adott napi Instagram sztorijában. A személyes adatok kezeléséről szóló részletes tájékoztatás elérhető [ide](https://ligetbudapest.hu/storage/Adatkezel%C3%A9si%20t%C3%A1j%C3%A9koztat%C3%B3_BallonFly_nyerem%C3%A9nyj%C3%A1t%C3%A9k.pdf) kattintva, vagy a [www.ligetbudapest.hu/nyeremenyjatek](http://www.ligetbudapest.hu/nyeremenyjatek) weboldalon.

1. **ADÓZÁSI KÉRDÉSEK**

A Szervező minden, a Játékosnál a Nyereményjátékkal kapcsolatosan felmerülő adó, hatósági díj és illeték megfizetését vállalja. A Nyereményjátékon való részvétellel kapcsolatos minden további költség a Játékost terheli.

1. **VEGYES RENDELKEZÉSEK**

A Játékos az általa tévesen szolgáltatott adatokból adódó valamennyi következményt maga viseli.

A Szervező a jogilag lehetséges legteljesebb körben kizár minden felelősséget bármilyen kártérítési, kártalanítási igényért a Nyereményjátékon való részvétellel összefüggésben. Szervező továbbá semmilyen felelősséget nem vállal, illetve mindennemű kártérítési igényt kizár a Nyereményjátékkal kapcsolatosan esetlegesen felmerülő technikai hibáért, továbbá kizár minden kártérítési és kártalanítási igényt a Nyereményjáték során, a Nyereményjáték esetleges hibáiból, hiányosságaiból, hibás működéséből, a Nyereményjáték során bekövetkezett késésekből eredő vagy ahhoz kapcsolódó költségekért, károkért, veszteségekért.

Amennyiben a Szervező tudomására jut, hogy a Játékos nem felel meg a jelen Szabályzatban meghatározott részvételi feltételeknek, úgy e személyt a Nyereményjátékból kizárhatja és tőle az esetlegesen már átadásra került nyereményeket visszakövetelheti, illetve érvénytelenítheti.

Szervező nem felelős a Nyereményjáték telekommunikációs és informatikai eszközeinek rendelkezésre állásáért és működéséért, illetve harmadik személyek tevékenységéért.

A Nyereményjátékban való részvételnek vásárlás, valamint a szerencsejáték szervezéséről szóló 1991. évi XXXIV. törvényben (a továbbiakban: Szjtv.) meghatározott egyéb feltétel nem képezi az előfeltételét.

A Nyereményjátékban való részvétel tétfizetéshez, vásárláshoz nem kötött, így a Nyereményjáték nem minősül az Szjtv. szerinti szerencsejátéknak, az sem engedélyhez, sem bejelentéshez nem kötött. A Szervező tevékenysége nem tartozik az Szjtv. hatálya alá.

Szervező fenntartja a jelen Szabályzat egyoldalú indokolás nélküli módosításának jogát, beleértve a Nyereményjáték meghosszabbítását, megszüntetését is. Szervező a jelen Szabályzat módosításáról, illetve a Nyereményjáték megszüntetéséről a [https://ligetbudapest.hu/nyeremenyjatek](https://ligetbudapest.hu/nyeremenyjatek-) weboldalon keresztül tájékoztatja a Játékosokat.

Szervező a jelen Szabályzatban meghatározott nyeremények, nyeremények darabszámának változtatásának jogát fenntartja. A nyeremény megváltoztatásáról történő tájékoztatás a [https://ligetbudapest.hu/nyeremenyjatek](https://ligetbudapest.hu/) weboldalon kerül közzétételre.

Budapest, 2025. május 24.

Városliget Zrt.

Szervező